Ball of Confusion (That's What the World Is Today)

«Ball of Confusion (That's What the World Is Today)» er ein song frå 1970 av The Temptations. Han vart gjeven ut på Gordy-etiketten til Motown og er skriven av Norman Whitfield og Barrett Strong.

Songen vart same året gjeven ut på Greatest Hits II. Singelen nådde tredjeplassen på den amerikanske poplista og andreplassen på R&B-lista. Billboard rangerte singelen som den 24. beste i 1970.Billboard Year-End Hot 100 singles of 1970

 Medverkande 
 Solovokal av Dennis Edwards, Eddie Kendricks, Paul Williams og Melvin Franklin
 Korvokal av Dennis Edwards, Eddie Kendricks, Paul Williams, Melvin Franklin og Otis Williams
 Produsert av Norman Whitfield
 Instrument av The Funk Brothers

Tina Turner-versjonen
«Ball of Confusion» spelar indirekte ei viktig rolle i karrieren til Tina Turner. Innspelinga hennar av songen kom med på albumet Music of Quality And Distinction Volume One i 1982, ei hyllest av B.E.F. (British Electric Foundation) med medlemmar frå New Romantic-bandet Heaven 17 og fleire gjestevokalistar som song hittar frå 1960- og 1970-åra, av dei Sandie Shaw, Paul Jones, Billy Mackenzie, Paula Yates og Gary Glitter.

Den synth-drivne versjonen til Turner av «Ball of Confusion» opna albumet og vart gjeven ut som singel. Singelen nådde femteplassen i NOreg, og dette førte til at Capitol Records signerte kontrakt med Turner. Dei fekk Martyn Ware og Ian Craig Marsh til å spele inn ein annan 70-tals låt med ho seint i 1983, Al Green sin «Let's Stay Together» som vart ein overraskande hit på begge sider av Atlanteren og utgangspunktet for comebacket til Turner med oppfølgjaralbumet Private Dancer i 1984.

Turner spelte inn fleire coverversjonar med Heaven 17/B.E.F., som David Bowie sin «1984» (på Private Dancer), Sam Cooke sin «A Change Is Gonna Come» (på Music of Quality And Distinction Volume Two), Cooke sin «Having A Party» og Al Green sin «Take Me to the River».

Då albumet Music of Quality And Distinction Volume One vart gjeve ut på CD tidleg i 1990-åra, inneheld det ein oppdatert miks av Turner sin «Ball of Confusion». Denne versjonen vart så gjeven ut i CD-boksen hennar The Collected Recordings - Sixties to Nineties i 1994.

Versjonar og miksar
 Albumversjonen/7" Mix - 3:20
 7" Instrumental - 3:20
 1991 B.E.F. Remix - 4:11

Lister
ListePlasseringNoreg5

Kjelder
Denne artikkelen bygger på «Ball of Confusion (That's What the World Is Today)» frå ,  den 17. mai 2016. 
 oppgav desse kjeldene:

Kategori:Songar frå 1970
Kategori:Singlar frå 1970
Kategori:Singlar frå 1982
Kategori:Singlar frå 1985
Kategori:Singlar frå 1999
Kategori:Protestsongar
Kategori:Songar skrivne av Barrett Strong
Kategori:Songar skrivne av Norman Whitfield
Kategori:The Temptations-songar
Kategori:Tina Turner-songar
Kategori:Love and Rockets-songar
Kategori:Gordy Records-singlar
Kategori:Psykedeliske soulsongar
Kategori:Songar produserte av Norman Whitfield
Kategori:Virgin Records-singlar
Kategori:Beggars Banquet Records-singlar